Gwerthuso Gwers Fframwaith Cymraeg

Yn ystod y wers fe wnes i sicrhau bod y disgyblion yn canolbwyntio ar y sgil o ddadansoddi gwybodaeth o fewn ffynhonnell. Ar ôl hyn roedd cyfle gan y disgyblion i ddefnyddio’r wybodaeth yma maent wedi casglu i grynhoi mewn i eiriau eu hunan. Cyd-destun y dasg oedd dadansoddi gwybodaeth oedd yn disgrifio edrychiad Jac Y Llarpiwr. Fe ddaeth y wybodaeth o ffynonellau gwahanol a osodir mewn tabl priodol. 

Yn ystod y wers teimlaf fy mod wedi cynorthwyo’r disgyblion trwy gydol y wers, er enghraifft fe wnes i roi geirfa Saesneg ar bwys yr eirfa Cymraeg mwy heriol ar y bwrdd gwyn. Roedd hyn yn sicrhau bod y disgyblion gallu bwrw ati a datblygu geirfa Cymraeg efallai byddent nhw heb glywed o’r blaen. Er hyn roedd yn bosib gwella’r darn yma o’r wers trwy sicrhau cysondeb ar y bwrdd gwyn. Roedd angen gwneud yn siŵr bod pob prif lythrennau ddim ar goll ar ddechrau pob gair ar y sgrin. Byddai hyn yn sicr wedi sicrhau bod y disgyblion yn defnyddio’r geiriau yn gywir o fewn y brawddegau yr oeddent yn rhoi at ei gilydd. Yn y dyfodol felly rwy’n sicr yn mynd i fod yn ymwybodol o’r manylion bychan sydd yn gallu cael dylanwad ar Gymraeg y disgyblion. 

Roedd y disgyblion wedi mynd ati i uwcholeuo’r geirfa fwyaf pwysig o’r ffynhonnell ac wedyn wrth ddefnyddio’r cymorth ar y sgrin roedd gofyn iddynt i droi’r wybodaeth yma mewn i frawddegau llawn trwy ddisgrifio edrychiad Jac Y Llarpiwr. Roedd y cyfle ganddynt felly i ddefnyddio geirfa fwy heriol o fewn ei gwaith nhw yn annibynnol. Fe wnes i annog y disgyblion i ddefnyddio’r eirfa heriol yma yn ystod y wers gan gyfeirio nôl atynt a gofyn i ddisgyblion i ddisgrifio ar lafar beth mae’r geiriau mwy heriol yma yn golygu. 

[bookmark: _GoBack]Wrth edrych yn ôl ar y darn o’r wers a recordiwyd fe wnes i amrywio tôn y llais wrth gywiro unigolyn. Wrth glywed camgymeriad treiglo ar lafar fe wnes i ailadrodd y frawddeg dywedodd yr unigolyn gan bwysleisio’r treiglad cywir ar lafar. Roedd hyn yn rhoi siawns i’r unigolyn clywed yn ôl y gwahaniaeth roedd y treiglad hynny yn gwneud i’r frawddeg. Roedd modd i mi fel athro ddatblygu’r Gymraeg wrth ei gywiro a hefyd roedd y disgybl yn gallu datblygu ei sgiliau treiglo heb gael ei gywiro yn amlwg o flaen y dosbarth. 

Cyngor ychwanegol a dderbyniwyd ar ôl i’r wers orffen oedd teitl y dasg. Teitl a roddwyd i’r dasg oedd ‘Sut yr oedd Jac Y Llarpiwr yn edrych?’. Roedd y teitl yma yn gyfieithiad llythrennol o’r Saesneg ac felly roedd gofyn yw newid. I sicrhau fy mod yn defnyddio iaith fwy soffistigedig yn fy ngwersi awgrymwyd fy mod yn newid teitl y dasg i ‘Sut mae Jac yn ymddangos’ neu ‘Portread o Jac Y Llarpiwr’. Byddai hyn yn sicrhau bod y disgyblion ddim yn duedd i ddefnyddio cyfieithiad llythrennol ac yn arwain i mi sicrhau cywirdeb gramadegol yn fy ngwersi. 


